b'\n_START_ARTICLE_\nConques\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Rouergue ob reki Dourdou de Conques in njenem pritoku Ouche, 42\xc2\xa0km severozahodno od sredi\xc5\xa1\xc4\x8da departmaja Rodeza.\n_START_SECTION_\nUprava\n_START_PARAGRAPH_\nConques je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Grand-Vabre, Noailhac, Saint-Cyprien-sur-Dourdou, Saint-F\xc3\xa9lix-de-Lunel in S\xc3\xa9nergues z 2.560 prebivalci._NEWLINE_Kanton Conques je sestavni del okro\xc5\xbeja Rodez.\n_START_SECTION_\nZanimivosti\n_START_PARAGRAPH_\nZgodovinsko jedro Conquesa je ohranilo svojo srednjeve\xc5\xa1ko podobo z ozkimi tlakovanimi ulicami. Romanska opatijska cerkev Sainte-Foy, zgrajena v 11. stoletju na mestu predhodnje bazilike, je postala romarsko sredi\xc5\xa1\xc4\x8de - vmesna postaja na poti v Santiago de Compostelo z za\xc4\x8detkom v Puyu, od leta 1998 kot del Via Podiensis na Unescovem seznamu svetovne kulturne dedi\xc5\xa1\xc4\x8dine. Ob vzno\xc5\xbeju kraja se nahaja stari romanski most, zgrajen leta 1410, od 1930 na seznamu francoskih zgodovinskih spomenikov.'